CELEX: C2007/117/45
Language: da
Date: 2007-05-26 00:00:00
Title: Sag T-89/07: Sag anlagt den 23. marts 2007 — VIP Car Solutions mod Parlamentet

26.5.2007   
            
            
               DA
            
            
               Den Europæiske Unions Tidende
            
            
               C 117/29
            
         Sag anlagt den 23. marts 2007 — VIP Car Solutions mod Parlamentet
   (Sag T-89/07)
   (2007/C 117/45)
   Processprog: fransk
   Parter
   
      Sagsøger: VIP Car Solutions (Hoenheim, Frankrig) (ved avocat G. Welzer)
   
      Sagsøgt: Europa-Parlamentet
   Sagsøgerens påstande
   
               —
            
            
               Annullation af Europa-Parlamentets afgørelse om ikke at tildele kontrakt PE/2006/06/UTD/1 — Transport af Europa-Parlamentets medlemmer i bil og minibus med chauffør under samlingerne i Strasbourg, der blev meddelt den 24. januar 2007.
            
         
               —
            
            
               Alle efterfølgende retsakter annulleres.
            
         
               —
            
            
               Parlamentet tilpligtes at betale et erstatningsbeløb på 500 000 EUR.
            
         
               —
            
            
               Parlamentet tilpligtes at betale sagens omkostninger.
            
         
               —
            
            
               Parlamentet tilpligtes at betale øvrige omkostninger på i alt 5 000 EUR.
            
         Søgsmålsgrunde og væsentligste argumenter
   Sagsøgeren anfægter Europa-Parlamentets afgørelse om afvisning af sagsøgerens tilbud vedrørende udbud PE/2006/06/UTD/1 — Transport af Europa-Parlamentets medlemmer i bil og minibus med chauffør under samlingerne i Strasbourg (1).
   Sagsøgeren gør til støtte for søgsmålet for det første gældende, at der er sket tilsidesættelse af de i udbudsmeddelelsen indeholdte tildelingskriterier, bl.a. vedrørende prisen, eftersom sagsøgeren hævder at have tilbudt den laveste pris, og at dette kriterium burde have haft en vægtning på 55 % ved tildelingen af kontrakten.
   Sagsøgeren gør endvidere gældende, at den anfægtede afgørelse udgør en tilsidesættelse af artikel 100 i finansforordningen (2), hvorefter meddelelse af visse oplysninger kan undlades i tilfælde, hvor det ville være til skade for private virksomheders legitime forretningsmæssige interesser eller kunne hindre loyal konkurrence mellem disse. Ifølge sagsøgeren er de oplysninger, virksomheden fremsatte anmodning om at få indsigt i, nemlig den pris, der var tilbudt af den, som fik tildelt kontrakten, ikke omfattet af nævnte artikels anvendelsesområde, og følgelig var afvisningen af at fremsende dem til virksomheden retsstridig.
   
      (1)  Udbudsbekendtgørelse »Transport af Europa-Parlamentets medlemmer i bil og minibus med chauffør under samlingerne i Strasbourg«, EUT 2006 S 177-187988.
   
      (2)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).